
Patitthita Sutta: Established
SN 48.5
נזירים, כאשר איכות (quality) אחת מבוססת בתודעתו של הנזיר, חמשת הכוחות (faculties) מטופחים היטב. איזו איכות? אפאמדה.
ומהי אפאמדה?
יש מקרה שבו נזיר מגן על התודעה שלו מפני כתמי התודעה ומפני איכויות שמלוות בכתמי התודעה. כאשר התודעה שלו מוגנת מפני כתמי התודעה ומפני איכויות שמלוות בכתמי התודעה, הכוח של האמונה (conviction) מגיע לשיא הטיפוח שלו.
הכוח של הנחישות... המודעות... הריכוז... החכמה מגיע לשיא הטיפוח שלו.
באופן הזה כאשר איכות אחת מבוססת בתודעתו של הנזיר, חמשת הכוחות מטופחים היטב.

Appamada Sutta: Heedfulness
AN 10.15 
"כשם שטביעות רגליהם של כל בעלי החיים מוכלות בתוך טביעת רגלו של הפיל, וטביעת רגלו של הפיל נחשבת לראשונה שביניהן באשר לגודל - באותו האופן, כל האיכויות המיומנות מושרשות באפאמדה, מתכנסות באפאמדה, ואפאמדה נחשבת לראשונה שביניהן."
..."כשם שהנהרות הגדולים – הגנגס, היאמונה, ... ה-מאהי – כולם זורמים לאוקיינוס, נוטים לאוקיינוס, יורדים לאוקיינוס, והאוקיינוס נחשב לחשוב ביותר מביניהם – באותו האופן, כל האיכויות המיומנות מושרשות באפאמדה, מתכנסות באפאמדה, ואפאמדה נחשבת לחשובה ביותר שביניהן."



Buddhadhamma The Laws of Nature and Their Benefits to Life - ביקהו פיוטו
הוא נזיר בודהיסטי תאילנדי ידוע, אינטלקטואל וסופר. הרצה וכתב רבות על מגוון נושאים הקשורים לבודהיזם, כולל עמדת הנשים בבודהיזם  והקשר בין בודהיזם לסביבה. זכה בפרס אונסק"ו לחינוך לשלום לשנת 1994.
*** 
אנשים בדרך כלל הולכים בשני מסלולים תוך ניהול ענייניהם . כאשר הם מדוכאים או נמצאים במשבר, הנטייה היא למהר ולתקן את המצב. לפעמים ניתן לפתור את הבעיה, בעוד שבמקרים אחרים לא ניתן וחייבים להתמודד עם אובדן או חורבן. גם אם מצליחים להתמודד, במקרים רבים חווים מצוקה ומתקשים למצוא פתרון מתמשך; אנשים עשויים למצוא תבוסה אפילו בתוך הצלחתם: 'לנצח בקרב אבל להפסיד במלחמה'. 
כשאנשים מרגישים בנוח בחיי היומיום שלהם, לאחר שדאגו לדאגותיהם המיידיות, הרבה מהם הופכים לשאננים ומאפשרים לימים לחלוף בחיפוש אחר הנאה או התמכרות לסיפוקים, כך שאינם עוסקים בהימנעות מנזק עתידי. אנשים רבים דוחים את האחריויות שלהם, אלא אם כן הם נדחקים לפינה וכאשר חשים במצוקה או סכנה, ממהרים למצוא הקלה; לאחר שנמלטו, הם חשים הקלה וחוזרים לתענוגותיהם. מעגל זה נמשך עד שיום אחד הם חסרי אונים לשנות את מהלך האירועים או כושלים בניסיון להימלט.
ההתנהגות המתוארת מכונה פמדה, אשר מתורגמת במגוון צורות: רשלנות, חוסר זהירות, רפיון, התעלמות, חוסר מאמץ ותחושת עייפות. היא נוטה ללכת יד ביד עם עצלנות.
התכונה ההפוכה מכונה אפמדה ('חריצות'; 'זהירות'), אשר מתעוררת ומונחת על ידי מיינדפולנס. אנשים חרוצים מודעים ללא הרף ממה יש להימנע ולמה יש לשאוף, ומקדישים את עצמם למשימות אלה. הם מכירים בחשיבות הזמן, העבודה וגם בחשיבות האחריות הקלה ביותר. הם אינם מערפלים את התודעה ולא מרותקים יתר על המידה מהחיים. הם עושים כל מאמץ להימנע מפגם מוסרי ואינם מפספסים הזדמנות לצמוח ב-  virtue שלהם. הם ממהרים לעבר לעבר הטוב או לעבר מטרתם ללא הפרעה.
הנה שלוש תכונות חשובות של אדם הניחן באפאמאדה:
1. אדם המכיר בחשיבות של כל רגע; אינו מאפשר להזדמנויות לחלוף לשווא; הוא משתמש בזמן בצורה היקרה והמועילה ביותר.
2. אדם אשר אינו אינו מערפל את התודעה, מתפנק, פזיז או שכחן. אדם הניחן באפאמדה ערני כל הזמן כדי להימנע מטעויות רשלניות או מליפול לדרכים מושחתות או רעות.
3. אדם ממהר לטפח את מידותיו הטובות וליצור wellbeing; אדם הניחן באפאמדה משתדל בתפקידיו ובאחריותו ופועל ביסודיות; הוא שואף לפתח את התודעה ולטפח חוכמה.
ההנחיות של הבודהה לאפאמדה הן כפולות, הנוגעות לפעילויות פנימיות וחיצוניות כאחד. ההנחיות הראשונות מעודדות התפתחות רוחנית והשקעת מאמץ לקראת מצבי תודעה גבוהים יותר, השווה להשגת התועלת הרוחנית משלוש התכונות או לשחרור הלב. ההנחיות לפעילויות חיצוניות הן כמו תורה לחיי היומיום ולאינטראקציה עם העולם: הדחיפה לחריצות בעבודה, מילוי אחריות, פתרון ומניעה של בעיות, פיתוח מידות טובות וטיפוח רווחה חברתית. 
תורת תשומת הלב מעודדת התבוננות בשלושה פרקי זמן: העבר, על מנת להפיק לקחים מאירועים וחוויות קודמות, ולהשתמש בלקחים אלה כתמריצים למאמץ נוסף; ההווה, להגברת תחושת הדחיפות ואי דחייה של פעילויות ומחויבויות שונות ולניצול מיטבי של כל רגע; והעתיד, להרהר בשינוי פוטנציאלי, מועיל והרסני כאחד, על ידי שימוש בחוכמה לבחינת הסיבתיות של הדברים, ולאחר מכן תכנון למניעת נזק ולקידום הטוב.
אפשר להגיד ש-'אפאמאדה' היא תחושת האחריות הבודהיסטית.

Skillful Goodwill- טאניסרו ביקהו     October 22, 2015
מדוע אנחנו מתרגלים? 
אנחנו מתרגלים מכיוון שיש לנו רצון טוב עבור עצמנו ורצון טוב עבור אחרים. זו אחת הסיבות שבגינה אנחנו מתחילים את המדיטציה במחשבות של רצון טוב, כדי להזכיר לנו את המוטיבציה, הכוונה שלנו. רצון טוב הוא כוונה לשמחה, שמחה אמיתית – שמחה שלא משתנה, שמחה שלא גורמת לפגיעה באף אחד. שמחה שכזו קשה למצוא בעולם.
 הבודהה אמר שביסודו של דבר יש שלוש דרכים למצוא שמחה שאינה מזיקה – נדיבות, מוסריות, ומדיטציה (דאנה, סילה, בהוואנה – בפאלי בהתאמה). ואפילו עם שלושת אלה, עליך להיות מאוד זהיר. זה אפשרי לפעמים להיות נדיב בצורה שמזיקה לך או לאחרים. יש אופנים של קיום כללי התרגול שיכולות להיות מזיקות אם אינך זהיר. וישנן אפשרויות לסטות מהדרך בתרגול המדיטציה, אז עלינו להיות מאוד זהירים.
זו הסיבה שרצון טוב לבדו אינו מספיק. הוא ההתחלה, ולאחריו צריך להוסיף זהירות – ההבנה שלפעולות שלנו יש השלכות והן לא תמיד ההשלכות שאנחנו מצפים שיהיו או רוצים שיהיו. אז אנחנו צריכים להיות מאוד זהירים בעודנו מתרגלים נדיבות, בעודנו לוקחים את כללי התרגול, בעודנו מודטים – על מנת לראות בדיוק מה אנחנו עושים ומהן התוצאות שאנחנו מקבלים.
בדרך הזו – רצון טוב יהיה ההתחלה, אבל זה לא נגמר כאן. עליך להתבונן בתשומת לב – מה אתה חושב שתרוויח מהמעשים שלך? מה התוצאות שאתה חושב שתשיג? ואז אם אתה רואה שעלולות להיות השלכות שליליות, תמנע מהפעולה. בעודך עושה את הפעולה, תוודא שאתה לא גורם לנזק לא צפוי. אם אתה מבחין שכך הדבר, אז תעצור את מה שאתה עושה, תחזור על עקבותיך, ונסה למצוא דרך טובה יותר לעשות את מה שרצית מלכתחילה.
כאשר סיימת את הפעולה, עליך לבדוק מהן ההשלכות ארוכות הטווח גם כן. כי לפעמים הפעולות שלך נותנות תוצאות מיד ולפעמים לוקח לתוצאות זמן מה להופיע. בדרך הזו אנחנו לומדים להתגבר על הבורות שלנו, וכך הרצון הטוב שלנו הופך ליותר מרק רצון טוב. הוא הופך להיות פעולה מיומנת – לא רק כוונה טובה, אלא כוונה מיומנת. 
בעודנו לומדים מהטעויות שלנו, אנחנו נעשים יותר ויותר זהירים באשר לאופן שבו אנחנו פועלים. בדרך הזו התרגול שלנו מתפתח והמושג שלנו אודות מה זה אומר להיות באמת שמח מתפתח גם כן, בעודנו נעשים רגישים יותר ויותר לאופנים המעודנים שבהם דרכי הפעולה שלנו יכולות ליצור סבל, שאחרת היינו עיוורים להן.
מדיטציה היא כלי שמתאים לטיפוח היכולת לראות דברים בבהירות, מכיוון שבעזרתו אנחנו מייצבים את התודעה יותר ויותר. אנחנו נשארים עם הנשימה כשהיא נכנסת, נשארים עם הנשימה כשהיא יוצאת. נסו לכוונן את הנשימה כך שהיא תרגיש נעימה כל הדרך פנימה, כל הדרך החוצה, כך שהתודעה תהייה מוכנה להישאר כאן ביציבות. כאשר היא יציבה ושקטה יותר, היא במצב יותר שליו ושקט שיכול לחשוף דברים מעודנים יותר ויותר עם דיוק. אז אתה נעשה יותר ויותר רגיש להשלכות של הפעולות שלך, לתוצאות שלהן. ואז אתה יכול לכוונן אותן עוד יותר.
אז אנחנו מנסים לקחת את הכוונות הטובות שלנו ולהפוך אותן לכוונות מיומנות ע"י האופן שבו אנחנו מתרגלים נדיבות, מוסר ומדיטציה. נדרשת תשומת לב וזהירות מרביות באשר לפעולות שלנו ולהשלכות שלהן. אז נסה לשמור על תשומת הלב שלך ממוקדת כאן. זו עוד סיבה למה אנחנו נשארים עם הנשימה – הנשימה היא העוגן שלנו ברגע הזה. כאשר כוונה עולה ברגע הנוכחי, אנחנו נמצאים בדיוק כאן כדי לתפוס אותה. אם אנחנו לא מבחינים בכוונות שלנו בזמן, אז מסובך יותר לשחזר ולנסות להבין "למה אני עושה את זה?". אבל אם אתה רואה את הכוונה כשהיא עולה, אתה בעמדה הרבה יותר טובה להבחין אם היא לא מיומנת, ויש ביכולתך לשנות אותה.
אז נסה להישאר מעוגן בנשימה גם כשאתה במהלך היום שלך, לא רק כשאתה יושב כאן עם עיניים עצומות, כי הבחירות שאתה תעשה במהלך היום יכולות לבוא בכל רגע, לא רק כשאתה יושב כאן. אנחנו נרצה להיות בבקרה על הדברים, ולהפוך את הכוונות הטובות שלנו לכוונות מיומנות בכל פעם שנפעל.
אגאהן סוציטו- ספר פאראמי

משמעות אפאמדה היא פתיחת התודעה בתשומת לב מלאה; והשמטת נטיות רשלניות או כפייתיות
היא ההכנה לזריעת הפָּרַמִיז. כלומר, כאשר התודעה שלך נפתחת מעיסוקיה הקודמים, יש לך הזדמנות להרהר במה שהיא עושה ולהעלות כוונות רלוונטיות כגון 'סבלנות', 'טוב לב' וכן הלאה. 

אפאמדה נתמכת על ידי איפוק (סמוורה), עצירה לא שיפוטית ואיסוף של האנרגיה המנטלית. ניתן להשתמש באיפוק כדי ליצור הפסקה של כמה שניות על מנת להקדיש תשומת לב נקיה (לא משוחדת) למה שקורה לך. אם תפנו עשר שניות בערך של הפסקה עשר עד עשרים פעמים ביום, מה שלא דורש זמן רב, התרגול הקטן הזה יוכל לעזור לשמור על הדרך הנכונה ויעזור לבצע התאמות כדי להימנע ממקומות שבהם נרגיש שאנו מזיקים לעצמנו.
כדי לעשות שימוש טוב מנקודת מבט של הארה, עם אפאמדה (heedfulness) קיימת הזדמנות לגעת באלמנט ה-"deathless" שמאחורי פעילויות התודעה, בעוד שבלעדיה אנו מקהים את הפוטנציאל הרוחני שלנו כאן ועכשיו, ומיישרים את עמדותינו וכוונותינו למה שיכול להסתיים רק במוות.
[bookmark: _cx1fmv3vx5xc]פעולה
[bookmark: _cwtuvausbhj9]נסה לבנות חמש, עשר או עשרים שניות כשאתה מסיים את רחצת הבוקר שלך. ייתכן שתמצא הפסקה דומה לפני או אחרי ארוחת הבוקר או הצהריים. תוכל להמתין עשר שניות כשאתה נכנס למכונית לפני שאתה יוצא. אם אתה נוסע בתחבורה ציבורית, מצוין, יהיו שם כמה דקות של הפסקה טובה. הן עשויות להיראות לא משמעותיות - ההרגל הוא לא לקחת הפסקה, או לבזבז את הזמן... או, גרוע מכך, להרגיש מתוסכל, חסר סבלנות או אובססיבי כלפי משהו כזה או אחר. אולם, הפסקות מציעות הזדמנות לשנות הילוך, לסקור רגש ולהרפות מהאנרגיות המגיעות איתו להתרכך. אז חשוב לבנות את ההפסקות  או להשתמש בהן בחוכמה כשהן מתרחשות.
הרהור
הרהור כדי להשתמש היטב בהפסקה, זרע בה שאלה - ובמקום למלא בתשובה כלשהי, שים לב לתחושה ולתנועה של השאלה כאילו היא כדור הנע בתנועה איטית דרך התודעה שלך. זוהי מיומנות של "תשומת לב חכמה" ((yoniso manasikāra). שים לב למה שהשאלה נוגעת בו, איפה היא נוחתת ומה ההשפעות שלה. זה יציע לך הרהור, הזדמנות לשיקול דעת עמוק. תהליך שכזה נותן ערך לתודעה החושבת שלך ומשתמש בה לטובה.
השאלות שיעבדו בתרגול הזה הן שאלות מכוונות הביתה . הן לא אומרות לך מה עליך לעשות או איך מישהו (או אתה) אמור להיות. השאלה הראשונה היא: "איפה אני נמצא?" זה ישלח את הכדור דרך תחושת הגוף. במשך הזמן הזה, הכדור יפריע לזרימת הזמן ולסיפור המתמשך של היום, מה שנותן לך פרספקטיבה על מה שהתודעה נושאת עימה- התרגשות, דיכאון או כל אחד מהם. זה עשוי להיות כל מה שתוכל לעשות בחמש עד עשר שניות. אבל אתה יודע את הזרם של מה שאתה נמצא בו. אם תשמור את השאלה הזו מוכנה להפסקה הבאה, אז כשתעצור בפקק, או תחכה בתור לקופה, תוכל להסב את תשומת הלב במלואה סביב גופך, להרגיש את כפות הרגליים, את כפות הידיים, את הפנים ואת הרקות. עצור ונוח שם. זה יספק לך רוגע ופרספקטיבה.
הפרספקטיבה שההפסקה הזו מציעה עשויה לגרום לך לנטות לקחת הפסקה קצת יותר ארוכה כדי לסקור את המצב הנפשי/רגשי שלך. אם כך, השאלה השנייה היא: "איך אני מרגיש?" או "אילו רגשות עולים בהקשר למה שקורה?" זה יאפשר לך מבט על על אילו רגשות מובילים או עומדים להוביל את פעולותיך ודבריך. עם השאלה הזו אתה לא מנסה לשנות את המצב הזה, אך באופן טבעי זה מסיר את ההכרח שהרגש יכול לייצר. אתה נותן לעצמך את הבחירה: לעקוב אחרי התחושה הזו או להתמודד איתה.
שאלה זו עשויה לחשוף בפניך כמה מצבי תודעה, לטוב או לרע, מה שחשוב. אם כך, אולי תוכל להתמודד איתם אז ושם, או שאולי תצטרך רק "להחנות" אותם - לרשום לעצמך שהם עלו ולהמשיך להיות מודע לכל התגובות שעולות מהמצב הזה. נניח שאתה מאוד נרגש לגבי רכישת משהו, או מפגש עם מישהו. בהפסקה, ייתכן שתרצה לשים לב לעוצמת ההתרגשות הזו ולמצוא את האיזון: "לך בזהירות, זה עשוי לא להיות מה שאתה מצפה." בדרך זו אתה בודק את כוחו של הזרם ונשאר מאוזן בהווה. התמה המרכזית של תשומת לב חכמה - מודעות חכמה, היא להתבונן על החוויה שלך בהתאם לארבע האמיתות הנאצלות: "האם התודעה שלי יוצרת מתח או חוקרת ומפחיתה אותו?"
במובן זה, התמודדות עם מצבי התודעה mind-stat כוללת את המודעות לאיך הגוף מרגיש — במונחים של אנרגיה עצבית, או במונחים של איזה מחלקי הגוף שלך מרגישים טעונים או מושפעים מהמצב. אתה עשוי להרגיש מלא אנרגיה, אבל בעיקר בפנים ובראש, או שאתה עשוי להרגיש שקע בבטן או בחזה שלך, או רוטט עם מעט מאוד חיבור גופני בכלל. כדי להתמודד עם מצב התודעה במלואו, הרחב את המודעות שלך כך שתכלול כמה שיותר מהגוף שלך. נשום לאט, בשקט ובאופן עמוק. כאןwise attention מובילה למדיטציה — אף שיש לך הפסקה של כמה שניות, אתה יכול במכוון לשתול הרהור התומך בָּּפאָרָמִי.
אימון יכולת ההרהור של האדם הוא עניין של למידה לחשוב באופן מכוון באופן כזה שתשומת הלב שלך תהיה נתונה ל-"תחושה" של הרעיון וכל השפעה שיש לו על הלב והנפש שלך.




